2017 yil 7-8 iyul kunlari Germaniya Gamburg shahri G20 sammitiga mezbonlik qiladi, deb xabar qilgan GFR hukumati rasmiy vakili Shteffen Zaybert. "Sammit 7-8 iyul kunlari Gamburgda bo‘lib o‘tadi", —degan Zaybert jurnalistlarga. Xalqaro anjuman Hamburg Messe ko‘rgazmalar markazida bo‘lib o‘tishi kutilmoqda. Ma’lumki, 2017 yilda G20 raisligi Germaniyaga o‘tadi. "Katta yigirmalik" guruhi - global iqtisodiy va moliyaviy hamkorlik masalalarini muhokama qilish uchun tashkil etilgan forumdir. G20 guruhi tarkibiga jahonning taraqqiy etgan va etayotgan eng yirik 20ta davlati kiradi. Jahon YaIMning 85 foizi ularning hissasiga to‘g‘ri keladi.